cyanic-selkie/wikianc huggingface dataset:
คิม ยอ-จ็อง
ความนิยมบนอินเทอร์เน็ต
ในเดือนเมษายน ค.ศ. 2020 ข่าวลือเรื่องสุขภาพที่ไม่ดีของคิม จ็อง-อึน ทำให้คิม ยอ-จ็อง ได้รับความสนใจในฐานะผู้สืบทอดตำแหน่งผู้นำของรัฐบาลในเกาหลีเหนือ ในช่วงเวลานี้ เธอได้รับความสนใจอย่างมากในโซเชียลมีเดีย  ครั้นในเดือนสิงหาคม เธอได้รับความสนใจเพิ่มขึ้นในโซเชียลมีเดีย เมื่อมีรายงานว่าคิม จ็อง-อึน อยู่ในอาการโคม่า
สายยู (รถไฟใต้ดินโซล)
สายยู เป็นเส้นทางรถไฟฟ้าไร้คนขับในระบบรถไฟใต้ดินโซล โซล ประเทศเกาหลีใต้ ชื่อ "ยู" มีที่มาจากเมือง Uijeongbu มีรถไฟฟ้า 208 ขบวน ระบบขับเคลื่อนคล้ายกับรถไฟใต้ดินตูลูซ ประเทศฝรั่งเศส มีระยะทาง 10.588 km เชื่อมต่อกับสาย 1 เพียงสายเดียว ค่าโดยสารเที่ยวเดียว 1,300 วอน ความถี่ทุก ๆ 6-10 นาที ให้บริการ 19.5 ช่วโมงต่อวัน ในเวลา 5.00-24.30 น. เวลาในการเดินทาง 19 นาที 54 วินาที ซึ่งเร็วกว่ารถยนต์ และรถโดยสารประจำทาง
ไทบ้าน เดอะซีรีส์ 2.1
ไทบ้าน เดอะซีรีส์ 2.1 (Thibaan The Series 2.1) เป็นภาพยนตร์ คอมเมดี้ โรแมนติก ดราม่า โดยผู้กำกับฯ สุรศักดิ์ ป้องศร
แป้งโกะ
จินตนัดดา ลัมะกานนท์ (เกิด 2 พฤษภาคม 2529) ชื่อเล่นว่า แป้งหอม(ก) เป็นที่รู้จักในชื่อ แป้งโกะ เป็นนักร้อง นักดนตรี นักประพันธ์ดนตรี นักแสดง นางแบบ นักออกแบบกราฟิก และจิตรกรแอนิเมชันหญิงชาวไทย มีชื่อเสียงมาจากการเป็นเน็ตไอดอล และจากอินเทอร์เน็ตมีมที่ภายในเวลาไม่นานมีผู้คนมากกว่าหนึ่งล้านคนเข้าชมวีดิทัศน์เธอขับร้องและเล่นดนตรีในเว็บไซต์ยูทูบ
ชื่อ
ชื่อตัวและชื่อสกุลของเธอนั้น อ่านว่า "จินนัดดา ลำมะกานน"
ส่วนชื่อเล่นของจินตนัดดานั้น แหล่งข้อมูลหลายแห่งรายงานไว้ผิดแผกกัน บ้างว่าชื่อ "แป้ง" บ้างว่า "แป้งหอม" เช่น บทความในเว็บไซต์ เด็กดี (21 กุมภาพันธ์ 2554), ผู้จัดการออนไลน์ (22 เมษายน 2554), และ กระปุก (30 พฤษภาคม 2554) รายงานพ้องกัน โดยอ้างคำให้สัมภาษณ์ของเธอว่า เธอชื่อเล่นจริงว่า "แป้ง" แต่เป็นที่รู้จักในชื่อ "แป้งโกะ" มากกว่า ชื่อดังกล่าวนี้ มาจากการที่วัยเยาว์มีเพื่อนร่วมชั้นเรียนชื่อ "แป้ง" หลายคน เพื่อประโยชน์ในการจำแนกตัว เธอจึงเรียกตนเองว่า "แป้งโกกิ" (ชื่อแป้งทำอาหารยี่ห้อหนึ่ง) แล้วต่อมา กร่อนเป็น "แป้งโกะ"
อย่างไรก็ดี จินตนัดดาให้สัมภาษณ์เองในรายการ เซเว็บบริที (Cewebrity)  ของวอยซ์ทีวี เมื่อเดือนสิงหาคม 2554 ว่า ชื่อเล่นจริง ๆ คือ "แป้งหอม" แต่ตัดเหลือ "แป้ง" เพราะเข้าใจว่า "แป้งหอม" ฟังแล้วเชย ต่อมาจึงเติม "โกะ" เข้าไปให้น่ารัก
วัยเยาว์
จินตนัดดาเป็นชาวกรุงเทพมหานคร เป็นบุตรของณรงค์ ลัมะกานนท์ และภริยา ณรงค์นั้นจัดรายการวิทยุ ทำธุรกิจด้านอาหาร และเปิดร้านอาหารชื่อ บ้านประพักตร์ ซึ่งนำเอาชื่อมารดาของณรงค์เองมาตั้ง
ในวัยเด็ก จินตนัดดาชอบร้องเพลง และฝันใฝ่เป็นนักร้อง ซึ่งบิดามารดาสนับสนุน แต่ไม่เคยประกวดประชันเป็นกิจจะลักษณะ ต่อมาจึงเรียนทั้งดนตรีไทยและดนตรีสากล โดยเฉพาะการเล่นซออู้ ซอด้วง และเปียโน
จินตนัดดาศึกษามัธยมศึกษาตอนต้นที่โรงเรียนหญิงล้วน โรงเรียนราชินีบน ณ ที่นั้น เธอมักขลุกตัวอยู่ในวงดุริยางค์ของโรงเรียน เพราะสนุกสนานกับเครื่องดนตรีต่าง ๆ ในโอกาสหนึ่ง เธอเห็นรุ่นพี่เล่นกีตาร์แล้วชอบใจ จึงหัดเล่นเองระยะหนึ่ง แต่ทิ้งไป โดยเธอให้เหตุผลว่า "...รู้สึกว่ากีตาร์มันตัวใหญ่ เราเล่นไม่ได้หรอก..." ต่อมาเมื่อเรียนมหาวิทยาลัย จึงหัดกีตาร์อีกครั้งจนเล่นเป็น
นอกจากความชอบดนตรีแล้ว จินตนัดดายังใฝ่ใจในศิลปะ เธอว่า ส่วนหนึ่งอาจเป็นเพราะบิดาก็ชอบศิลปะเช่นกัน เมื่อเรียนที่โรงเรียนราชินีบน จินตนัดดาอยู่ชมรมศิลปะ และวาดรูปประกวดหลายครั้ง เธอกล่าวว่า "...[ศิลปะ] เป็นวิชาเดียวที่ได้เกรดเอตลอด แม้จะจำไม่ได้ว่าตัวเองวาดรูปไหนเป็นรูปแรก"
การศึกษาต่างประเทศ และเน็ตไอดอล
เมื่อจบมัธยมศึกษาตอนต้น บิดามารดาเห็นว่า เธอมีทักษะภาษาต่างประเทศต่ำ จึงให้ไปเรียนมัธยมศึกษาตอนปลายต่อที่วิทยาลัยเวล์ลิงเทินอีสต์เกิลส์ (Wellington East Girls' College) กรุงเวลลิงตัน ประเทศนิวซีแลนด์ เป็นเวลาสามปี จินตนัดดาเลือกเรียนสาขาศิลปะเป็นหลัก เธอกล่าวว่าการเรียนต่างประเทศทำให้เธอเป็นผู้ใหญ่ กล้าแสดงออก และพึ่งพาตนเองได้มากขึ้น เพราะช่วงเวลาสามปีนั้นต้องอาศัยอยู่กับชาวนิวซีแลนด์ซึ่งเธอบรรยายไว้ดังนี้
"'...ไม่ค่อยดูแลประคบประหงมเหมือนคนไทย...เราต้องทำตัวให้ทรหดเมื่ออยู่กับเขา...เพราะว่าไปเขาก็ไม่ใส่ใจแป้ง เป็นครอบครัวฝรั่ง มีพ่อแม่ แล้วก็ลูกหนึ่งคน ข้าวกลางวันเขาคลุกข้าวโพดกับน้ำตาลให้เรากิน เราก็กินแบบนี้อยู่เป็นปีเลยค่ะ พอกลางวัน เราต้องทำข้าวกลางวันไปกินเองที่โรงเรียน เขาก็ให้ทูน่ากระป๋องและให้ข้าวมา เราก็ต้องกินแบบนั้น...แป้งจะกลับเมืองไทย...เราก็ออกตั้งแต่หกโมงเช้า ออกจากบ้านตอนตีสี่ เขาก็ไม่ไปส่งเรา [ที่สนามบิน]...ตอนหลัง โรงเรียนก็คอมเพลน [ตำหนิ] ไป...ปีต่อมาเราก็ขอเปลี่ยนโฮสต์ [เจ้าบ้าน]...เป็นครอบครัวจีน ก็ได้กินอิ่ม สบายไป...'"
แม้วัยเยาว์ชอบแสดงออก แต่เมื่อเติบโตขึ้นแล้ว ความกล้าแสดงออกเริ่มลดลงตามวัย ในระหว่างเรียนที่ประเทศนิวซีแลนด์ จึงหันไปเขียนอนุทินลงบล็อก เพื่อส่งเรื่องราวและรูปภาพให้ครอบครัว ครั้งหนึ่งเธอให้สัมภาษณ์เรื่องนี้ว่า "...พอได้เขียนไดอารี ก็เริ่มมีความกล้าเขียนกล้าพูดมากขึ้น แต่ถ้าให้ขึ้นโชว์ก็จะไม่ค่อยกล้า...ก็ไม่รู้เหมือนกันว่าทำไมเราต้องขี้อายตอนโต...ไม่ค่อยมั่นใจในตัวเอง..." มีผู้ติดตามอ่านและชื่นชอบบล็อกของจินตนัดดาพอสมควร เขาเหล่านั้นเผยแพร่รูปภาพของเธอต่อไปในอินเทอร์เน็ตอย่างกว้างขวาง ทำให้เธอได้รับความนิยมในสังคมออนไลน์
อุดมศึกษา
สำเร็จมัธยมศึกษาตอนปลายแล้ว จินตนัดดากลับมาเรียนอุดมศึกษาที่บ้านเกิดเมืองนอน โดยเข้าศึกษาที่คณะโรงแรมและการท่องเที่ยว ภาคอังกฤษ วิทยาลัยนานาชาติ มหาวิทยาลัยมหิดล เพราะเห็นว่า ครอบครัวทำธุรกิจอาหาร ประกอบตนเองชอบเที่ยว วิชาการสาขานี้คงเป็นประโยชน์ต่อตนเองและครอบครัว แต่เมื่อเรียนไประยะหนึ่ง เธอเห็นว่าสาขานี้ไม่ต้องตรงความประสงค์ที่แท้จริงของตน จึงลาออกไปสอบเข้าและศึกษาสาขานิเทศศิลป์ที่มหาวิทยาลัยเทคโนโลยีพระจอมเกล้าธนบุรี ซึ่งเธอเห็นว่า เป็นแนวทางที่ถูกต้องสำหรับตนแล้ว
ในระหว่างศึกษาที่มหาวิทยาลัยเทคโนโลยีพระจอมเกล้าธนบุรีนั้น จินตนัดดาเป็นนางแบบนิตยสารด้วย และราว พ.ศ. 2552–2553 เธอได้ฝึกงานที่ เอ็มพี กราฟิกเฮ้าส์ มีหน้าที่ออกแบบตราสัญลักษณ์และรูปลักษณ์สำหรับผลิตภัณฑ์ บรรจุภัณฑ์ และเว็บไซต์ต่าง ๆ งานแรกของเธอคือรับจ้างชาวอังกฤษออกแบบแฟลชเกม (flash game)
จินตนัดดาได้สำเร็จเป็นสถาปัตยกรรมศาสตรบัณฑิต สาขานิเทศศิลป์ เมื่อ พ.ศ. 2553 แล้วศึกษาปริญญาโทสาขาเดียวกันนั้นต่อ เวลาที่จินตนัดดาสำเร็จเป็นบัณฑิตนั้น เป็นช่วงเดียวกับวงดนตรีซิงกูล่าร์ สังกัดโซนีมิวสิก เปิดตัวพร้อมเพลงแรกของวงคือ "เบาเบา" ซึ่งเป็นเพลงแนวอคูสติก ขณะนั้น ผู้กำกับมิวสิกวิดีโอเพลงดังกล่าวได้พบรูปภาพของจินตนัดดาที่มีอยู่ทั่วไปในอินเทอร์เน็ตเข้าก็ต้องใจ จึงติดต่อหา จินตนัดดากล่าวว่า ตอนนั้นเป็นเวลาแปดโมงเช้า และเธอหลับอยู่ จึงลุกขึ้นมารับโทรศัพท์ด้วยความสลึมสลือ เมื่อมิวสิกวิดีโอเพลง "เบาเบา" เผยแพร่แล้ว เพลงดังกล่าวได้รับความนิยมอย่างรวดเร็ว ในปี 2553 นั้น จินตนัดดาจึงได้แสดงมิวสิกวิดีโอเพลง "เธอบอก" ของ นำโชค ทะนัดรัมย์ และปีต่อมา เพลง "สิวเม็ดใหญ่" ของ พาที สารสิน อีก
การเป็นนักดนตรี และอินเทอร์เน็ตมีม
หลังเล่นมิวสิกวิดีโอเพลง "เบาเบา" เสร็จ คณะทำงานมิวสิกวิดีโอดังกล่าวทราบอยู่แล้วว่าจินตนัดดาร้องเพลงได้ จึงชี้ชวนไปเป็นนักร้อง โดยให้ไปทดสอบเสียงที่ค่ายเพลง บีลีฟ เรคคอร์ด เมื่อเห็นว่ามีความสามารถดี ค่ายเพลงจึงตกลงทำเพลงด้วยกัน และทำสัญญาในเวลานั้นด้วย แต่เนื่องจากติดเรียนปริญญาโท เธอจึงขอผัดไปคุยรายละเอียดเรื่องเพลงภายหลัง
ระหว่างนั้น จินตนัดดาอัดวีดิทัศน์ตนเองร้องและเล่นกีตาร์เพลง "เบาเบา" แล้วนำลงเผยแพร่ในเว็บไซต์ยูทูบเมื่อวันที่ 21 พฤศจิกายน 2553 ซึ่งภายหลังเธอให้สัมภาษณ์ว่า เพียงนึกสนุก เพราะ "มิวสิกวิดีโอเพลง 'เบาเบา' ออกแล้ว นางเอกเพลง 'เบาเบา' ก็ควรออกวิดีโอบ้าง" และกล่าวว่า เธอต้องการทราบผลตอบรับของผู้ฟังเธอร้องเพลง เพื่อหยั่งอนาคตการเป็นนักดนตรีของเธอ มีผู้คนจำนวนมากเข้าชมวีดิทัศน์ดังกล่าวในยูทูบอย่างรวดเร็ว ไม่ช้าก็มีผู้ชมมากกว่าหนึ่งล้านครั้ง สถิติดังกล่าวไม่เป็นที่คาดหมายได้ของจินตนัดดาเช่นกัน เธอตกใจจนปิดช่องของตนในยูทูบไปชั่วระยะหนึ่ง แต่เพราะมีผู้เรียกร้องให้เธอกลับมา จินตนัดดาจึงเปิดช่องนั้นอีกครั้ง ครั้งหนึ่ง เธอกล่าวว่า "...ตอนแรกที่อัปคลิปร้องเพลงของตัวเองลงยูทูบ ตกใจมาก คนมาดูเยอะมาก คิดว่าเยอะไปรึเปล่า เลยปิดแชแนล [ช่อง] ของตัวเองไปพักหนึ่ง แต่ก็กลับมาเปิด คิดว่าดีที่มีคนมาเมนต์ [วิพากษ์] จะได้มีกำลังใจ มีติบ้าง ชมบ้าง ก็มาพัฒนากัน...ต่อไป..."
ภายหลัง เธอได้อัดวีดิทัศน์ตัวเองร้องเพลงหลายเพลงแล้วนำลงเผยแพร่ในเว็บไซต์ยูทูบ เช่น เพลง "คิสมี" (Kiss Me) ของ วงซิกเปนซ์นอนเดอะริเชอร์ (Sixpence None the Richer) (3 ธันวาคม 2553) "เผื่อลืม" ของ วงวัน-ทู-ทรี โซล (10 ธันวาคม 2553) "เธอคือของขวัญ" ของ นำโชค ทะนัดรัมย์ (31 ธันวาคม 2553) "ทะเลใจ" ของ วงคาราบาว (2 กุมภาพันธ์ 2554) และ "ทะเลสีดำ" ของ กันยารัตน์ ติยะพรไชย (27 พฤศจิกายน 2554) วีดิทัศน์ทั้งหมดนี้มีผู้เข้าชมและแสดงความคิดเห็นเป็นจำนวนมากภายในเวลาอันรวดเร็วเช่นกัน
เมื่อว่างเรียนแล้ว จินตนัดดาและค่ายเพลงของเธอจึงเริ่มทำเพลงกัน โดยวางโครงการว่า เพลงของจินตนัดดาจะเป็นแนวอคูสติก หรือไม่ก็แนวที่ฟังง่าย ประสมกับแนวแจซที่เธอชอบเป็นการส่วนตัว และประกอบแนวป๊อปและบอสซาโนวา นอกจากความชอบแล้ว จินตนัดดากล่าวถึงสาเหตุที่เลือกแนวเพลงเช่นนี้ว่า เพราะเธอไม่ชอบเต้น
เดือนพฤษภาคม 2554 จินตนัดดาออกซิงเกิลแรกของตน ชื่อเพลง "โพสต์การ์ด" (Postcard) หมายถึง ไปรษณียบัตร และมีเนื้อหาว่า ในวันแดดล่มลมตก ผู้ร้องนั่งเขียนความในใจลงในไปรษณียบัตรใบหนึ่ง เพียงแต่ไม่ทราบว่าคนที่ควรรับนั้นอยู่ที่ใด เพลงนี้ จินตนัดดาร่วมเขียนเนื้อร้องและทำนองด้วย ต่อมาวันที่ 1 กรกฎาคม 2554 มิวสิกวิดีโอเพลง "โพสต์คาร์ด" ซึ่งถ่ายทำที่จังหวัดเชียงใหม่และจังหวัดสมุทรปราการ ได้รับการเผยแพร่ครั้งแรก และเพลงดังกล่าวก็รวมไว้ในอัลบัมรวมเพลงใหม่ของค่าย ที่มีชื่อยาวว่า Believe Compilation 03 Sing It by Wall's Cornetto โคนดนตรี ด้วย
ครั้นวันที่ 20 กรกฎาคม 2554 จินตนัดดาลงวีดิทัศน์ตนเองร้องและบรรเลงเพลง "เต้าหู้ไข่" ในยูทูบมีผู้ชมเป็นอันมากไม่ต่างกับวีดิทัศน์ก่อน ๆ หน้า ภายหลังเธอให้สัมภาษณ์ว่า เธอเขียนเพลง "เต้าหู้ไข่" เองตั้งแต่ครั้งที่เป็นนักศึกษา มีเนื้อหาตลก และต้องการใช้คำ "เต้าหู้ไข่" เปรียบเปรยถึงความรัก เพราะเขียนเพลงขึ้นระหว่างรับประทานอาหารที่ร้านติ่มซำ เธอกล่าวด้วยว่า อาจบันทึกเสียงแล้วให้เพลงนี้เป็นเพลงแถมในอัลบัมแรกของเธอที่บัดนี้ยังอยู่ระหว่างดำเนินการก็ได้ เดือนสิงหาคม 2554 นิตยสาร อะเดย์ มีอายุครบสิบเอ็ดปี และเลือกให้จินตนัดดาขึ้นปก ฉบับที่ 132 ประจำเดือนนั้นด้วย
ชีวิตส่วนตัว
นอกจากความสนใจในดนตรีและศิลปะแล้ว จินตนัดดายังชื่นชอบการถ่ายภาพและการเดินทาง เธอหวังมาแต่เด็กว่าจะได้เดินทางรอบโลก (circumnavigation) สักครา และเปิดร้านกาแฟ พร้อมเล่นดนตรีสด และขายไปรษณียบัตรที่ทำขึ้นจากภาพซึ่งเธอถ่ายเอง
อนึ่ง นอกจากเป็นนักร้องและนักดนตรีแล้ว จินตนัดดายังทำงานหลายอย่างในเวลาเดียวกันตามที่ตนสนใจ เช่น ออกแบบและขายเสื้อผ้าเองที่ตลาดนัดจตุจักรและเทศกาลแฟต ตลอดจนรับออกแบบกราฟิกและแอนิเมชัน ซึ่งเธอทำประจำอยู่ที่ โคตรชิวและหัวกลมสตูดิโอ บรรดาผลงานของเธอนั้น รวมถึง แอนิเมชันมิวสิกวิดีโอเพลง "นิดนึง" ของ พิจิกา จิตตะปุตตะ และกราฟิกรายการ ทรู อะคาเดมี่ แฟนเทเชีย ตั้งแต่ฤดูกาลแรกด้วย (แต่ไม่ปรากฏว่า จินตนัดดายังผลิตรายการดังกล่าวอยู่หรือไม่ หรือถึงฤดูกาลใด) อย่างไรก็ดี เธอวิจารณ์งานของตนเองว่า ยังขาดแนวทางที่แน่นอน โดยเธอกล่าวว่า
"'...งานของแป้งเองก็ยังไม่มีความชัดเจนในเรื่องของเอกลักษณ์มากนักว่า เราถนัดหรือชอบงานแบบไหน เวลาไปเจองานสวย ๆ ก็คิดว่าชอบงานแบบนี้ แต่พอสักพักไป เจออีกงาน เราก็ชอบอีกแบบหนึ่ง ช่วงนี้ก็กำลังค้นหาตัวเองอยู่ว่าชอบแบบไหน...'"
ผลงานพิธีกร
ออนไลน์
คริส วอดเดิล
คริส วอดเดิล (Chris Waddle) อดีตปีกซ้ายชื่อดังของทีมชาติอังกฤษและของสโมสรฟุตบอลออแล็งปิกเดอมาร์แซย์ เล่นเกมรุกได้เยี่ยม และถือเป็นปีกซ้ายที่ดีที่สุดของอังกฤษ เป็นนักเตะดังที่ได้ไปร่วมทีมของฝรั่งเศสอย่างออแล็งปิกเดอมาร์แซย์ และมีส่วนช่วยให้ทีมคว้าแชมป์ลีกเอิง 3 สมัยซ้อน และยังเป็นรองแชมป์ถ้วยยูโรเปียนคัพอีกด้วย
1960
กิมสวน
กิมสวน (เสียชีวิต ค.ศ. 209) มีชื่อในสำเนียงจีนกลางว่า จิน เสฺวียน มีชื่อรองว่า ยฺเหวียนจี   เป็นตัวละครในวรรณกรรมอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นขุนศึกในปลายยุคราชวงศ์ฮั่นตะวันออก เป็นเจ้าเมืองบุเหลงซึ่งเป็นหัวเมืองหนึ่งในแคว้นเกงจิ๋ว
ประวัติ
กิมสวนสืบเชื้อสายมาจากกิมมี่ตี (金日磾 จินมี่ตี) เป็นชาวเมืองเกงเตียว (京兆郡 จิงเจ้าจฺวิ้น ปัจจุบันอยู่บริเวณเมืองซีอาน มณฑลส่านซี) กิมสวนได้รับตำแหน่งที่ราชสำนักฮั่นแต่งตั้งให้หลายตำแหน่ง ได้แก่ หฺวางหมินชื่อหลาง (黃門侍郎) อี้หลาง (議郎) และจงหลางเจียง (中郎將) ต่อมาได้เป็นเจ้าเมือง (太守 ไท่โฉ่ว) ของเมืองบุเหลง (武陵郡 อู่หลิงจฺวิ้น ปัจจุบันอยู่บริเวณเมืองฉางเต๋อ มณฑลหูหนาน)
หลังจากศึกเซ็กเพ็กใน ค.ศ. 208 ขุนศึกเล่าปี่ได้ส่งทัพโจมตีสี่หัวเมืองทางใต้ของแคว้นเกงจิ๋ว ได้แก่ เตียงสา ฮุยเอี๋ยง เลงเหลง และบุเหลง ในบันทึกซานฝู่เจฺหว่ลู่จู้ (三輔決錄注) ระบุว่ากิมสวนถูกสังหารในการรบ และเมืองบุเหลงถูกยึดเป็นส่วนหนึ่งในอาณาเขตของเล่าปี่ แต่ในจดหมายเหตุสามก๊กบันทึกว่าเจ้าเมืองของทั้งสี่หัวเมืองรวมถึงกิมสวนได้ยอมสวามิภักดิ์ต่อเล่าปี่
ครอบครัว
กิมสวนมีบุตรชายชื่อ กิมหัน (金禕 จินอี) มีนามรองว่า เต๋ออี (德禕) ในปี ค.ศ. 218 กิมหันเข้าร่วมกับเกียดเป๋ง (吉本 จี๋เปิ่น) เกงจี (耿紀 เกิ่งจี้) อุยหลง (韋晃 เหวย์หฺว่าง) และพรรคพวกคนอื่นๆ ก่อกบฏขึ้นที่เมืองฮูโต๋ (許 สฺวี่ ปัจจุบันคือเมืองสฺวี่ชาง มณฑลเหอหนาน) หวังโค่นล้มอำนาจของขุนศึกโจโฉ และสามารถทำร้ายอองปิด (王必 หวังปี้) ได้รับบาดเจ็บสาหัส แต่ท้ายที่สุดกบฏก็ถูกอองปิดและขุนพลเหยียนควัง (嚴匡) ปราบปรามราบคาบ ผู้ร่วมก่อการทั้งหมดรวมถึงกิมหันถูกจับและนำตัวไปประหารชีวิต
ในวรรณกรรมสามก๊ก
กิมสวนปรากฏเป็นตัวละครในนิยายอิงประวัติศาสตร์เรื่องสามก๊ก ตอนที่ 53 ตรงกับใน สามก๊ก ฉบับเจ้าพระยาพระคลัง (หน) ตอนที่ 44 โดยเป็นเจ้าเมืองบุเหลง
หลังจากศึกเซ็กเพ็ก เล่าปี่คิดจะขยายอาณาเขต จึงให้ขุนพลของตนยกทัพไปตีหัวเมืองใหญ่ในแคว้นเกงจิ๋ว โดยให้เตียวหุยไปตีแคว้นบุเหลง เมื่อกิมสวนรู้ข่าวจึงปรึกษากับที่ปรึกษาและขุนพลของตนว่าจะไปรบกับเตียวหุย แต่ขงจีคัดค้านและแนะนำให้กิมสวนสวามิภักดิ์ต่อเล่าปี่ กิมสวนโกรธจึงให้ทหารนำตัวไปประหาร แต่ขุนนางทั้งหลายร้องขอชีวิตให้ขงจี กิมสวนจึงให้ไว้ชีวิต แล้วนำทัพประจันหน้ากับเตียวหุย เตียวหุยได้ตะโกนเสียงดังก้อง จนทหารกิมสวนตกใจกลัวถอยทัพกลับ เมื่อมาถึงหน้าประตูเมือง กิมสวนร้องเรียกให้ทหารเปิดประตูเมือง ขงจีจึงได้บอกกิมสวนจากบนเชิงเทินว่า ได้ยึดเมืองนี้แล้ว แล้วตนจะสวามิภักดิ์ต่อเล่าปี่ แล้วก็ยิงเกาทัณฑ์ถูกหน้าผากของกิมสวนเสียชีวิต แล้วเปิดประตูเมืองยอมสวามิภักดิ์ต่อเล่าปี่ เล่าปี่แต่งตั้งให้ขงจีเป็นเจ้าเมืองบุเหลงแทนกิมสวน
ดูเพิ่ม
209
Agapanthus africanus
Agapanthus africanus (African lily, ลิลลี่แอฟริกา) เป็นพืชมีดอกจากสกุล Agapanthus มีถิ่นกำเนิดในพื้นที่แหลมกู๊ดโฮปในแอฟริกาใต้ A. africanus เติบโตในสวนยากกว่า A. praecox และพืชเกือบทั้งหมดที่ขายเป็น A. africanus จริง ๆ แล้วเป็น A. praecox
การเพาะปลูก
มันถูกนำไปปลุกในยุโรปในช่วงปลายศตวรรษที่ 17 โดยทั่วไปจะไม่เหมาะกับพืชสวนแตกต่างจาก A. praecox และจะไม่ทนต่ออุณหภูมิที่เย็นจัดเป็นเวลานาน
หาดแฮอุนแด
หาดแฮอุนแด เป็นชายหาดที่ตั้งอยู่ในเขตแฮอุนแด ปูซาน ประเทศเกาหลีใต้ หาดแฮอุนแดเป็นหนึ่งในชายหาดที่มีชื่อเสียงมากที่สุดในประเทศเกาหลีใต้ มีพื้นที่ 58,400 ตารางเมตร มีความยาวประมาณ 1.8 กิโลเมตร และกว้าง 50 เมตรโดยมีระดับความลึกเฉลี่ยประมาณ 1 เมตร ชายหาดเป็นสถานที่สำหรับจัดกิจกรรมทางวัฒนธรรม และงานเทศกาลต่างๆ ตลอดทั้งปี ชายหาดแห่งนี้จึงมักเป็นที่นิยมสำหรับนักท่องเที่ยวในช่วงวันหยุดสุดสัปดาห์และในช่วงฤดูร้อน ระหว่างเดือนมิถุนายนถึงเดือนสิงหาคมของทุกปี
หาดแฮอุนแดมีสิ่งอำนวยความสะดวก และที่พักหลายแห่งใกล้ชายหาด นอกจากนี้ยังมีสถานที่ท่องเที่ยวอื่นๆ เช่น เกาะดงแบ็ก เกาะโอรยุก และเบคโก (BEXCO; Busan Exhibition and Convention Center)
สมรภูมิไอเดีย
สมรภูมิไอเดีย หรือ Brainchild เริ่มออกอากาศครั้งแรกเมื่อวันที่ 24 มีนาคม พ.ศ. 2549 - 29 กรกฎาคม พ.ศ. 2559 ทุกวันศุกร์ เวลา 15.35 น. - 15.55 น. ทางสถานีวิทยุโทรทัศน์ไทยทีวีสีช่อง 3 และ ช่อง 3 เอชดี และได้ย้ายสถานีไปออกอากาศทาง ช่อง 3 เอสดี และวัน-เวลาการออกอากาศใหม่ไปเป็นทุกวันเสาร์ เวลา 09.00 - 09.30 น. เริ่มวันที่ 1 กรกฎาคม พ.ศ. 2560 เพราะ บริษัท บีอีซี-เทโร เอ็นเตอร์เทนเม้นท์ จำกัด (มหาชน) ได้เล็งเห็นถึงความสำคัญของการสร้างสรรค์รายการโทรทัศน์ เพื่อให้ความรู้แก่เยาวชนไทย และเป็นการเปิดโอกาสให้ผู้แข่งขันที่รักในการประดิษฐ์และมีความคิดสร้างสรรค์แปลกใหม่ และใช้พื้นที่ของรายการเป็นเวทีในการนำเสนอผลงานและความคิดต่างๆ
เวลาการออกอากาศ
ทุกวันศุกร์ เวลา 15.30 - 15.55 น. ทางช่อง 3 และช่อง 33
พ.ศ. 2560 ได้ย้ายการออกอากาศมาทางช่อง 3 เอสดี 28 ทุกวันเสาร์ เวลา 09.00 - 09.30 น. เริ่มเทปแรกวันที่ 1 กรกฎาคม 2560
สมรภูมิไอเดีย ปี 1
"กำเนิดสมรภูมิแห่งการซื้อขายไอเดียของเยาวชนไทย" ด้วยความต้องการที่จะเปิดโอกาสให้กับเยาวชนไทยที่มีความสามารถได้มีเวทีในการแสดงผลงานสิ่งประดิษฐ์ออกสู่สายตาผู้ชมทั่วประเทศ ก่อให้เกิดรายการ "สมรภูมิไอเดีย" ขึ้น ออกอากาศครั้งแรก 24 มีนาคม พ.ศ. 2549 โดยมีรูปแบบการแข่งขันคือ มีผู้เข้าแข่งขัน 2 ทีม พร้อมกับ ผลงาน/สิ่งประดิษฐ์ เพื่อนำผลงานมาแข่งขันกัน โดยเน้นที่นวัตกรรมเชิงอุตสาหกรรมโดยเยาวชนไทยเสือกะ
สมรภูมิไอเดีย ปี 2
"Inspiration Store สีสันแห่งคนรุ่นใหม่ช่างคิด" ในปีที่ 2 ได้เปลี่ยนรูปแบบการแข่งขันให้เหลือผู้เข้าแข่งขัน 1 ทีม/สิ่งประดิษฐ์ ต่อ 1 เบรก และเพิ่มจำนวนสิ่งประดิษฐ์ที่นำเสนอเป็น 3 ผลงานต่อ 1 เทป โดยการตัดสินจะต้องให้กูรูทั้ง 3 ท่านตัดสินใจ ซื้อ อย่างเป็นเอกฉันท์ กับสิ่งประดิษฐ์ชิ้นนี้ทั้งหมดเพื่อรับทุนการศึกษา 10,000 บาท และเพิ่ม Inspiration ให้ผู้ชมโดยเพิ่มช่วง Update ไอเดียไฮเทค นำเสนอไอเดียนวัฒกรรมใหม่ๆ จากทั่วโลกในระยะเวลา 1 นาที ในช่วงท้ายเบรก 1 และช่วง Clip ไอเดียเด็ดจากทางบ้าน ในช่วงท้ายเบรก 2
สมรภูมิไอเดีย ปี 3
"เพิ่มความคิดสร้างสรรค์ เพิ่มความหลากหลาย ในสมรภูมิไอเดีย" ทางรายการได้ปรับเปลี่ยนรูปแบบเพื่อตอบรับนโยบายการประดิษฐ์สิ่งประดิษฐ์จากสถาบันการศึกษาที่มีแนวโน้มจะประดิษฐ์ผลงานที่มีประโยชน์ใช้สอยในชีวิตประจำวันมากยิ่งขึ้น ที่สำคัญคือสามารถผลิตชิ้นงานเพื่อจัดจำหน่ายในเชิงธุรกิจได้จริง มากกว่าเป็นเพียงแค่โครงงานเท่านนั้น โดยแบ่งกูรูเป็น 3 สาขา
สมรภูมิไอเดีย ปี 4
"โฉมใหม่พร้อมโครงการไอเดียเพื่อเยาวชนมากมาย" ปรับเปลี่ยนครั้งใหญ่เพื่อเพิ่มสีสันให้รายการโดยการขึ้นรับตำแหน่งพิธีกรของพี่เอก วิชัย จงประสิทธิ์พร คู่กับ ดาว อภิสรา นุตยกุล และเสริมกำลังกูรูด้านบริโภคคือ คุณปอ ปุณยวีร์ สุขกุลวรเศรษฐ์ และเปิดตัวเว็บไซต์ของรายการ www.brainchildtv3.com โดยได้น้องๆจาก ร.ร.จิตรลดา(สายวิชาชีพ)เป็นผู้ผลิตให้ รวมไปถึงการจัดกิจกรรมโครงการประกวดสิ่งประดิษฐ์มากมาย อาทิ
สมรภูมิไอเดีย ปี 5
"5 พันธกิจเพื่อสิ่งแวดล้อม" พันธกิจที่1 เป้าหมายการเป็นศูนย์กลางคลังสิ่งประดิษฐ์ www.brainchildtv3.com พันธกิจที่2 ต่อยอดเจตนารมณ์กับการพัฒนาสิ่งประดิษฐ์เข้าสู่ธุรกิจกับการร่วมมือของ ThaiTicket Major พันธกิจที่3 การเพิ่มช่องทางการติดต่อกับ Call Center 02-2623955 พันธกิจที่4 มุ่งหวังนำวิทยาศาสตร์เทคโนโลยี ความคิดสร้างสรรค์เข้าสู่สังคมและเปิดโอกาสให้มีส่วนร่วมโดยเน้นแนวคิดเรื่องสิ่งแวดล้อม พันธกิจที่5 เน้นย้ำจุดยืนของรายการสมรภูมิไอเดียที่มีสาระมาพร้อมความบันเทิง โดยปีนี้มีคอนเซปท์ ECO และใช้วัสดุประกอบฉากจากธรรมชาติเป็นหลัก เกณฑ์การตัดสินที่เข้มข้นขึ้น โดยกูรูทั้ง 3 ท่านจะมีคะแนน ท่านละ 10 คะแนน รวม 30 คะแนน สิ่งประดิษฐ์หรือไอเดียใดได้คะแนนรวมจากกูรู 25 คะแนนขึ้นไปถือว่าได้รับการซื้อจากทางรายการ รับทุนการศึกษา 10,000 บาท พร้อมด้วยโครงการประกวดสิ่งประดิษฐ์มากมาย อาทิ
สมรภูมิไอเดีย ปี 5+1 (ปี6)
"สมรภูมิไอเดียทั่วไทย" ในปี 5+1 รายการสมรภูมิไอเดียเพิ่มความเข้มข้นและหลากหลายของสิ่งประดิษฐ์ โดยนำเสนอรายการเป็น 3 ช่วย และบทบาทพิธีกรภาคสนามของ เชน ธนา ลิมปนารยะเพื่อนำทุกท่านไปสัมผัสไอเดียทั่วประเทศ ไม่ว่าอีสาน เหนือ ออก ใต้ เชน ธนา จะเสาะแสวงหามาให้คุณผู้ชมทุกท่าน กิจกรรมที่เกิดขึ้นในปีนี้
สมรภูมิไอเดีย ic7+ (ปี7)
"สังคมคนมีไอเดีย" ในปีนี้ได้เปิดโอกาสให้ผู้ร่วมแข่งขันในรายการครอบคลุมทุกกลุ่มทุกวัย โดยช่วงที่ 1 เป็นการนำเสนอ ซื้อ-ขาย ไอเดียเปิดพื้นที่ให้เยาวชนได้แสดงออกและนำเสนออย่างเต็มที่ ช่วงที่ 2 กับการต่อยอดไอเดียสิ่งประดิษฐ์ ของเยาวชนเพื่อสร้างแรงบันดาลใจให้แก่ผู้ชมทางบ้านซึ่งในปีนี้ได้เพิ่มกูรู SME ขึ้นมาอีก 1 ท่าน คือ คุณปุ๊ก สมาพร ชูกิจ ช่วงที่ 3 กับการสานต่อไอเดียทั่วไทยของพิธีกรภาคสนาม เชน ธนา ลิมปนารยะ โดยในปีนี้ได้ใช้ชื่ออย่างเป็นทางการว่า สมรภูมิไอเดีย ic7+ ซึ่งแยกออกเป็นตัวอักษรดังนี้
สมรภูมิไอเดีย ปี 8
"กับความสำเร็จที่ไม่สิ้นสุดของ สมรภูมิไอเดีย" สมรภูมิไอเดียปรับรูปแบบการนำเสนอในรายการ ด้วยความเข้มข้นของการตัดสินคณะกูรู เพิ่มความหลากหลายของสิ่งประดิษฐ์ และใส่ไอเดียการต่อยอดจากเยาวชนนักคิด นักประดิษฐ์ ที่จะมาช่วยสร้างแรงบันดาลใจให้กลุ่มผู้บริโภค คือ ผู้ชมทางบ้าน ที่จะสามารถนำแนวคิดหรือสิ่งประดิษฐ์ไปต่อยอดให้เกิดประโยชน์ต่อการใช้ชีวิตสูงสุดได้ และเปิดโอกาสให้ผู้ร่วมแข่งขันในรายการครอบคลุมทุกกลุ่ม ทุกวัยได้มีโอกาสเข้ามาร่วมนำเสนอในรายการมากยิ่งขึ้น เพื่อมุ่งให้ทุกคนได้มีพื้นที่ในการนำเสนอไอเดีย สิ่งประดิษฐ์สิ่งดีๆให้กับทุกคน การ ซื้อ-ขาย ไอเดียสิ่งประดิษฐ์ ของเยาวชน เปิดพื้นที่กว้างขึ้น เพื่อมุ่งหวังให้เยาวชนได้ใช้พื้นที่ในการนำเสนอผลงานสิ่งประดิษฐ์ทางความคิดได้อย่างเต็มที่ โดยปรับรูปแบบการซื้อ-ขายให้สนุกมากขึ้นการตัดสินของคณะกูรูที่เข้มข้นขึ้นและคำแนะนำดีๆที่กูรูสอดแทรกให้เยาวชนได้นำกลับไปพัฒนาสิ่งประดิษฐ์ให้มีประสิทธิภาพที่ดีขึ้น ผลงานสิ่งประดิษฐ์ที่สามารถจับต้องใช้ได้จริง เข้าถึงกลุ่มคนดูมากยิ่งขึ้น
ระดับดาว ศรีระวงศ์
ระดับดาว ศรีระวงศ์ (เกิด 20 ธันวาคม พ.ศ. 2542) ชื่อเล่น มาตัง เป็นนักร้องชาวไทย ผู้ชนะจากการแข่งขันในรายการ เดอะสตาร์ ค้นฟ้าคว้าดาว ปี 11 โดยเป็นผู้เข้าประกวดหญิงคนที่ 2 ที่ได้รับรางวัลชนะเลิศต่อจาก วิชญาณี เปียกลิ่น และเป็นผู้เข้าประกวดคนแรกที่ได้รับรางวัลชนะเลิศที่อายุน้อยที่สุดด้วยวัยเพียง 15 ปี 127 วัน และเป็นผู้เข้าแข่งขันเดอะสตาร์ที่ได้คะแนนรวมจากร้อยเสียงในห้องส่งมากที่สุดในประวัติศาสตร์การแข่งขัน
ประวัติ
มาตังจบระดับมัธยมศึกษาปีที่ 3 จาก โรงเรียนอุดรพิทยานุกูล และศึกษาต่อในระดับชั้นมัธยมศึกษาตอนปลายที่ โรงเรียนสาธิตมหาวิทยาลัยศรีนครินทรวิโรฒ ประสานมิตร ปัจุบันมาตังกำลังศึกษาใน ระดับปริญญาตรี สาขาการสื่อสารเพื่อการจัดการนวัตกรรม (เอกการสื่อสารเพื่อการท่องเที่ยว) วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ  นอกจากนี้มาตังยังเคยเข้าร่วมประกวดร้องเพลงในรายการ เดอะวอยซ์ คิดส์ ไทยแลนด์ ซีซั่นที่ 2 ในรอบ Blind Auditions และผ่านเข้ามาถึงรอบ Battle Rounds แต่ท้ายที่สุดถูกคัดออก และใน ปี 2562 มาตังได้เข้าร่วมประกวด รายการ The Mask Line Thai เป็นหน้ากากแมวโกนจา Champ Group ไม้เอก ถูกถอดหน้ากากเมื่อวันที่ 14 กุมภาพันธ์ 2562
สายเอเวอร์ไลน์
สายเอเวอร์ไลน์ เป็นเส้นทางรถไฟฟ้าไร้คนขับ ระยะทาง 18.1 กิโลเมตร ในโซล ประเทศเกาหลีใต้ โดยชื่อ เอเวอร์ไลน์ มีที่มาจากชื่อสวนสนุกเอเวอร์แลนด์ โดยระบบนี้ มีความคล้ายคลึงกับสกายเทรน (แวนคูเวอร์) ในประเทศแคนาดา ที่ใช้ระบบรถไฟฟ้าควบคุมโดย ระบบอัตโนมัติ Bombardier CITYFLO 650 เส้นทางนี้มีโครงการส่วนต่อขยาย ระยะทาง 6.8 กิโลเมตร
สตาร์ เทรค ทะยานสู่ห้วงมืด
สตาร์ เทรค ทะยานสู่ห้วงมืด (Star Trek Into Darkness) เป็นภาพยนตร์แนวนิยายวิทยาศาสตร์และโลดโผน กำกับโดย เจ.เจ. แอบรัมส์ เขียนบทโดย โรเบอร์โต โอจี, อเลกซ์ เคิร์ตซแมนและเดมอน ลินเดลอฟ ภาพยนตร์เรื่องนี้เป็นภาพยนตร์เรื่องที่สิบสองในภาพยนตร์ชุด สตาร์ เทรค และเป็นภาคต่อของภาพยนตร์ สตาร์ เทรค: สงครามพิฆาตจักรวาล เมื่อปี ค.ศ. 2009 และเป็นภาคที่สองในภาพยนตร์ชุดรีบูต ภาพยนตร์มีนักแสดงจากภาคที่แล้วกลับมารับบทเดิม ได้แก่ คริส ไพน์ เป็น กัปตัน เจมส์ ที. เคิร์ก ร่วมกับ แซกคารี ควินโต, ไซมอน เพกก์, คาร์ล เออร์บัน, โซอี ซัลดานา, จอห์น โช, แอนทอน เยลชิน, บรูซ กรีนวูดและเลนนาร์ด นิมอย พร้อมกับนักแสดงชุดใหม่ ได้แก่ เบเนดิกต์ คัมเบอร์แบตช์, อลิซ อีฟและปีเตอร์ เวลเลอร์ ภาพยนตร์เรื่องนี้เป็นภาพยนตร์เรื่องสุดท้ายของนิมอยที่แสดงเป็นตัวละครสป็อค หลังเขาเสียชีวิตเมื่อปี ค.ศ. 2015 ภาพยนตร์ดำเนินเรื่องในศตวรรษที่ 23 เคิร์กและลูกเรือของยานอวกาศ ยูเอสเอส เอนเทอร์ไพรซ์ ถูกส่งไปยังดาวเกิดของคลิงงอน เพื่อตามหา จอห์น แฮร์ริสัน อดีตเจ้าหน้าที่สตาร์ฟลีต ซึ่งกลายเป็นผู้ก่อการร้าย
เนื้อเรื่อง
เมื่อลูกเรือของยานเอนเตอร์ไพรส์ได้ถูกส่งตัวกลับมาถึงดาวโลก พวกเขาได้เผชิญกับพลังที่น่าสะพรึงกลัวและยากจะหยุดยั้งที่เกิดขึ้นภายในองค์กรของพวกเขาเอง มันได้ทำลายกองยานรบและทุกสิ่งทุกอย่าง ทำให้โลกเข้าสู่สถานการณ์ที่อันตรายอย่างยิ่ง
ด้วยความที่เป็นดาวบ้านเกิดของตัวเอง กัปตันเคิร์กจึงรับหน้าที่ในการนำทีมสู่พื้นที่สงคราม เพื่อไล่ล่าคนร้ายที่ครอบครองอาวุธมหาประลัยในขณะที่สงครามการไล่ล่าที่มีเดิมพันเป็นชีวิตและความตายดำเนินไปนั้น ความรักก็ถูกท้าทาย มิตรภาพก็ถูกหั่นสะบั้น และการเสียสละของเหล่าผู้คนที่เปรียบเสมือนครอบครัวที่เหลืออยู่ของกัปตันเคิร์ก นั่นคือ ลูกเรือของเขา จะต้องเกิดขึ้นอย่างหลีกเลี่ยงไม่ได้
การขนส่งในจังหวัดเชียงราย
การขนส่งในจังหวัดเชียงราย ส่วนใหญ่แล้วจะเป็นการขนส่งทางถนน เนื่องจากไม่มีการขนส่งระบบรางในจังหวัด ถนนสายหลักในจังหวัด คือ ถนนพหลโยธิน และมีท่าอากาศยานหนึ่งแห่ง คือ ท่าอากาศยานแม่ฟ้าหลวง เชียงราย
โครงข่ายทางหลวงแผ่นดิน
จังหวัดเชียงรายมีทางหลวงแผ่นดินเชื่อมเป็นโครงข่ายครอบคลุมทั้ง 18 อำเภอ โดยแบ่งการควบคุมดูแลโดย 2 แขวงทางหลวง ได้แก่ แขวงทางหลวงเชียงรายที่ 1 และ แขวงทางหลวงเชียงรายที่ 2 (เชียงคำ) รายชื่อทางหลวงแผ่นดินในจังหวัดเชียงรายแสดงดังตารางต่อไปนี้
การเดินทางโดยรถยนต์และรถทัวร์
การเดินทางไปจังหวัดเชียงรายโดยรถยนต์และรถทัวร์ (โดยสารประจำทาง) : สามารถเดินทางได้ 3 เส้นทาง ได้แก่
การเดินทางรถโดยสารประจำทาง
จังหวัดเชียงรายมีขนาดใหญ่เป็นอันดับที่สองในภาคเหนือ รองจากจังหวัดเชียงใหม่ ในด้านความเจริญทางธุรกิจ และการขนส่งผู้โดยสาร ในด้านการท่องเที่ยวและบริการ จากสถานีขนส่งสายเหนือ มีรถยนต์โดยสารธรรมดาและรถโดยสารปรับอากาศจากกรุงเทพฯ สู่เชียงรายทุกวัน วันละหลายเที่ยว บริษัทที่ให้บริการเดินทางรถประจำทาง ทั้งรถปรับอากาศชั้นที่ 1 ชั้น 2 วีไอพี (พิเศษ) และรถโดยสารธรรมดา นอกจากนี้จากสถานีขนส่งเชียงราย สามารถเดินทางไปยังจังหวัดต่าง ๆ ของประเทศไทยได้อีกด้วย ซึ่งมีสถานีขนส่งให้บริการสองแห่ง ดังต่อไปนี้
นอกจากนี้ยังมีรถประจำทางระหว่างจังหวัด ที่เดินรถระหว่างเชียงรายไปยัง กรุงเทพมหานคร พะเยา ลำปาง ลำพูน แพร่ เชียงใหม่ น่าน ตาก (แม่สอด) กำแพงเพชร นครสวรรค์ นครราชสีมา ชลบุรี ระยอง อุตรดิตถ์ สุโขทัย พิษณุโลก อุดรธานี เลย ขอนแก่น สกลนคร นครพนม บุรีรัมย์ สุรินทร์ ศรีสะเกษ อุบลราชธานี ประจวบคีรีขันธ์ (หัวหิน) สงขลา (หาดใหญ่) และภูเก็ต
เอไคโนเดอร์มาตา
เอไคโนเดอร์มาตา เป็นไฟลัมหนึ่งของสัตว์ไม่มีกระดูกสันหลัง มีสมาชิกได้แก่ ดาวทะเล ดาวเปราะ ปลิงทะเล เม่นทะเล พลับพลึงทะเลและเหรียญทะเล เป็นไฟลัมที่พบเฉพาะในทะเล ชื่อของไฟลัมหมายถึง "สัตว์ที่มีผิวหนังเป็นหนาม" (Echinos = ขรุขระ, Derma = ผิวหนัง) แต่ในที่นี้หมายถึงสัตว์ที่มีโครงร่างภายนอก ซึ่งมีลักษณะเป็นแผ่นหินปูน ทำให้ผิวลำตัวมักมีหนามรูปร่างต่างๆกัน  เคลื่อนที่โดยใช้เท้าท่อ  หายใจโดยใช้ปุ่มตามผิวหนัง  หรือใช้ช่องเหงือก ทุกชนิดอาศัยอยู่ในทะเล  ดำรงชีวิตเป็นสัตว์หน้าดิน
การขนส่งในจังหวัดเชียงราย
ทางอากาศ
การขนส่งมวลชนทางอากาศในจังหวัดเชียงราย มีท่าอากาศยานนานาชาติแม่ฟ้าหลวง เชียงราย ของบริษัท ท่าอากาศยานไทย จำกัด (มหาชน)
ทางรถไฟ
จังหวัดเชียงรายไม่มีระบบการขนส่งทางรถไฟ แต่สามารถเดินทางจากกรุงเทพมหานครไปยังจังหวัดเชียงรายได้ โดยการโดยสารรถไฟสายเหนือลงที่สถานีรถไฟนครลำปางเป็นระยะทางหกร้อยสี่สิบสองกิโลเมตร แล้วเดินทางต่อไปตามทางหลวงแผ่นดินหมายเลข 1 (พหลโยธิน) ถึงตัวเมืองเป็นระยะทางอีกสองร้อยสามสิบสี่กิโลเมตร รวมเป็นแปดร้อยเจ็ดสิบหกกิโลเมตร
เอไคโนเดอร์มาตา
ลักษณะสำคัญ
สัตว์ในไฟลัมนี้เป็นพวก Deuterostome มีช่องลำตัวแท้จริงซึ่งเกิดจากการแบ่งตัวมาจาก mesoderm สัตว์ในไฟลัมนี้สามารถเคลื่อนที่ได้ดี แต่ช้าๆ โดยการใช้เครือข่ายแรงดันภายในระบบท่อน้ำ สามารถสืบพันธุ์จากการแยกส่วนได้ ซึ่งระบบท่อน้ำนี้พัฒนามาจาก coelom และยังทำหน้าที่หายใจ กินอาหาร สืบพันธุ์และหน้าที่ที่เกี่ยวข้องกับการหมุนเวียนในร่างกาย
ตัวอ่อนของสัตว์ไฟลัมนี้มีสมมาตรแบบ 2 ส่วนเท่ากัน แต่เมื่อโตเต็มวัยแล้วจะมีสมมาตรแบบทรงรัศมี 5 แฉก การขับถ่าย และหัวใจไม่ชัดเจน เศษอาหารปล่อยออกทางปาก ระบบประสาทเป็น เส้นประสาทแบบวงแหวน อย่างง่ายๆ
การจำแนก
ในอดีต นักอนุกรมวิธานเชื่อว่า Ophiuroidea เป็นญาติกับ Asteroidea หรือเคยเป็นญาติกัน (Holothuroidea + Echinoidea) อย่างไรก็ตาม มีปรับปรุงแผนภูมิวิวัฒนาการชาติพันธุ์จากการวิเคราะห์ในยีน 219 อันจากเอไคโนเดอร์มาตาทุกชั้นใน ค.ศ. 2014 จากนั้น ฝ่ายวิเคราะห์อิสระใน ค.ศ 2015 ถอดรหัสอาร์เอ็นเอ 23 ชนิดจากเอไคโนเดอร์มาตาทุกชั้นจัดให้อยู่ในแผนภูมิด้วยกัน
ข้อมูลเอไคโนเดอร์มาตาในไบลาทีเรียมีดังนี้:
ความหลากหลาย
มีชนิดขยายของเอไคโนเดอร์มาตาประมาณ 7,000 ชนิดและมีชนิดที่สูญพันธุ์ประมาณ 13,000 ชนิด เอไคโนเดอร์มาตาทั้งหมดเป็นสัตว์ทะเล แต่มักพบในหลายบริเวณตั้งแต่พื้นที่น้ำขึ้นน้ำลงถึงระดับห้วงน้ำลึกสุด มีหมวดย่อยที่เป็นที่ยอมรับ 2 หมวด: Eleutherozoaที่เคลื่อนไหวเอง ประกอบด้วย Asteroidea (ดาวทะเล มีประมาณ 1,745 ชนิด), Ophiuroidea (ดาวเปราะ มีประมาณ 2,300 ชนิด), Echinoidea (เม่นทะเลและอีแปะทะเล มีประมาณ 900 ชนิด) และ Holothuroidea (ปลิงทะเล มีประมาณ 1,430 ชนิด); และPelmatozoa ซึ่งบางส่วนเกาะกับที่และบางส่วนเคลื่อนไหวเอง ประกอบด้วย Crinoidea (ดาวขนนกและไครนอยด์ มีประมาณ 580 ชนิด) และblastoids กับ Paracrinoid ที่สูญพันธุ์แล้ว
วัสดุก่อ
วัสดุก่อ หมายถึง โครงสร้างของอาคารที่สร้างขึ้นจากการวางวัสดุแต่ละชิ้นและผสานกันโดยใช้มอร์ตาร์ วัสดุก่อที่พบได้ทั่วไปได้แก่ อิฐ หิน หินปูน หินอ่อน แกรนิต บล็อกคอนกรีต วัสดุก่อเป็นรูปแบบก่อสร้างที่พบกันมาตั้งแต่สมัยอดีต
มาตรฐานของวัสดุก่อเช่น อิฐ หิน ในประเทศไทยใช้ มอก. 77 ขณะที่ในระบบนานาชาติที่ใช้จะสอดคล้องกับมาตรฐาน 2003 IBC ในเนื้อหาส่วนที่ 2103
พงศพัศ พงษ์เจริญ
พลตำรวจเอก พงศพัศ พงษ์เจริญ สมาชิกสภานิติบัญญัติแห่งชาติ ที่ปรึกษากิตติมศักดิ์นิตยสารพระเครื่องพุทธคยา ที่ปรึกษากิตติมศักดิ์นิตยสารอมตพระเครื่อง  กรรมาธิการในคณะกรรมาธิการการกฎหมายกระบวนการยุติธรรมและกิจการตำรวจ, รองประธานคณะกรรมการบูรณาการประสานงานกรณีกู้ชีพฉุกเฉิน, อดีตนายตำรวจราชองครักษ์พิเศษ อดีตกรรมการอื่นในคณะกรรมการธนาคารอาคารสงเคราะห์ อดีตรองผู้บัญชาการตำรวจแห่งชาติ, อดีตเลขาธิการคณะกรรมการป้องกันและปราบปรามยาเสพติด (ป.ป.ส.) และประธานคณะอนุกรรมการ กลั่นกรองการกระทำความผิด เกี่ยวกับยาเสพติดในสถานประกอบการ ในเขตกรุงเทพมหานคร, อดีตที่ปรึกษาสัญญาบัตร 10 (สบ 10) ฝ่ายความมั่นคงและกิจการพิเศษ สำนักงานตำรวจแห่งชาติ, อดีตโฆษกสำนักงานตำรวจแห่งชาติ และอดีตผู้ช่วยผู้บัญชาการตำรวจแห่งชาติ เป็นผู้แทนพรรคเพื่อไทย ในการลงสมัครเข้ารับการเลือกตั้งผู้ว่าราชการกรุงเทพมหานคร พ.ศ. 2556 อดีตที่ปรึกษาการแก้ไขสถานการณ์ฉุกเฉิน ในรัฐบาล ยิ่งลักษณ์ ชินวัตร
ประวัติ
พลตำรวจเอก พงศพัศ พงษ์เจริญ หรือที่รู้จักในนาม พลตำรวจเอก ดร.พงศพัศ พงษ์เจริญ มีชื่อเดิมว่า ไพรัช (เปลี่ยนชื่อตรงกับวันที่ปรับโครงสร้าง จากกรมตำรวจ เป็นสำนักงานตำรวจแห่งชาติ) เกิดเมื่อวันที่ 9 ธันวาคม พ.ศ. 2498 ที่อำเภอเมืองจันทบุรี จังหวัดจันทบุรี เป็นบุตรสุคนธ์ กับ พญ.เกื้อกูล พงษ์เจริญ มีพี่น้อง 8 คน จบการศึกษาระดับมัธยมจากโรงเรียนเบญจมราชูทิศ จังหวัดจันทบุรี จบการศึกษาจากโรงเรียนเตรียมทหารรุ่นที่ 15 (ตท.15) โรงเรียนนายร้อยตำรวจรุ่นที่ 31 โดยสอบได้ที่ 1 ทุกชั้นปี เมื่อศึกษาจบแล้วได้รับเงินทุนการศึกษาจากสำนักงานคณะกรรมการข้าราชการพลเรือน (ก.พ.) ไปศึกษาต่อด้านอาชญาวิทยาจากมหาวิทยาลัยแซมฮิวสตันสเตต สหรัฐอเมริกา จนกระทั่งจบปริญญาเอก ชีวิตครอบครัว สมรสกับกรพัณณ์ (เดิมชื่อ วิริยา) มีบุตร-ธิดา 3 คน ได้แก่ จิตจุฑา (ญ) อินทัช (ช) และวนัชพรรณ (ญ)
ราชการตำรวจ
พลตำรวจเอก ดร.พงศพัศ พงษ์เจริญ รับราชการครั้งแรกด้วยการเป็นนายเวรติดตาม พล.ต.อ.แสวง ธีระสวัสดิ์ ตั้งแต่ยังเป็นผู้บัญชาการตำรวจนครบาล (ผบ.ช.น.) จนกระทั่งได้เป็นอธิบดีกรมตำรวจ ต่อมาได้รับแต่งตั้งให้เป็นผู้บังคับการศูนย์คอมพิวเตอร์ตำรวจและผู้บังคับการกองสารนิเทศ กรมตำรวจ และในปี พ.ศ. 2540 ได้รับพระราชทานยศเป็น พลตำรวจตรี (พล.ต.ต.) ถือเป็นบุคคลแรกในรุ่น ที่ได้รับพระราชทานยศนายพล จากนั้นได้เลื่อนขึ้นรองผู้บัญชาการสำนักงานตรวจคนเข้าเมือง และได้รับเลื่อนยศเป็น พลตำรวจโท (พล.ต.ท.) ในตำแหน่งผู้บัญชาการประจำตำรวจประสานงานนายกรัฐมนตรีและมหาดไทย
โอลิมปิกฤดูร้อน 2000
'''มหกรรมกีฬาโอลิมปิกฤดูร้อนครั้งที่ 27 ประจำปี ค.ศ. 2000 (พ.ศ. 2543) หรือในอีกชื่อว่า มหกรรมกีฬาแห่งสหัสวรรษ''' เป็นงานกีฬาระดับโลกจัดขึ้นที่นครซิดนีย์ รัฐนิวเซาท์เวลส์ ประเทศออสเตรเลีย ถือได้ว่าเป็นการแข่งขันกีฬาแห่งมวลมนุษยชาติในห้วงรอยต่อของสหัสวรรษ ซึ่งกว่าการแข่งขันจะเริ่มต้นในวันที่ 15 กันยายน 2543 และไฟในกระถางคบเพลิงดับลงในวันที่ 1 ตุลาคม ของปีเดียวกัน ทีมงานจัดการแข่งขันได้ทำการบ้านอย่างหนักตลอดเวลา 7 ปีนับแต่ได้รับมอบสิทธิ์ให้เป็นผู้รับหน้าเสื่อจัดการแข่งขัน
การเสนอตัวเป็นเจ้าภาพ
ย้อนหลังไปเมื่อวันที่ 23 กันยายน 2536 ในการประชุมใหญ่ของคณะกรรมการโอลิมปิกสากล (ไอโอซี.) ครั้งที่ 101 ที่โมนาโก วันนั้นได้ถูกกำหนดให้เป็นวันชี้ชะตาถึงเมืองจากประเทศต่างๆ ที่ได้เสนอตัวเข้าชิงชัยสิทธิ์การเป็นเจ้าภาพโอลิมปิกเกมส์ ครั้งที่ 27 ซึ่งเมืองในกลุ่มนั้น ประกอบด้วย ซิดนีย์ของออสเตรเลีย ปักกิ่งของสาธารณรัฐประชาชนจีน เบอร์ลินของเยอรมัน อิสตันบูลของตุรกี แมนเชสเตอร์ของอังกฤษ โดยมีบราซิเลียของบราซิล มิลานของอิตาลี รวมถึงทัชเคนต์ของอุซเบกิสถาน ที่ได้ถอนตัวก่อนการตัดสินรอบแรก
และเป็นนครซิดนี่ย์ ของออสเตรเลีย ที่สามารถเอาชนะคู่แข่งสำคัญอย่าง กรุงปักกิ่ง ของสาธารณรัฐประชาชนจีน ได้ในการประกาศผลรอบสุดท้ายด้วยคะแนนฉิวเฉียด 45 : 43 โดยเหตุผลสำคัญๆ ที่คณะกรรมการรณรงค์การเป็นเจ้าภาพโอลิมปิกเกมส์ 2543 ของซิดนีย์ ใช้เป็นไพ่ตายนอคกรุงปักกิ่ง คือ เรื่องของเศรษฐกิจ และระบบการปกครอง รวมถึงการดึงเรื่องของสิทธิประโยชน์มาเป็นจุดขาย กล่าวคือ นักกีฬาและเจ้าหน้า ที่จากทุกชาติที่ผ่านเกณฑ์คัดเลือกของสหพันธ์กีฬาระดับนานาชาติมาแล้วนั้น คณะกรรมการโอลิมปิกแต่ละชาติไม่ต้องเสียค่าใช้จ่ายการเดินทาง ค่าที่พัก ค่าอาหารเลยนั่นเอง
พงศพัศ พงษ์เจริญ
ราชการตำรวจ
กระทั่งวันจันทร์ ที่ 21 พฤศจิกายน พ.ศ. 2554 พระบาทสมเด็จพระเจ้าอยู่หัว มีพระบรมราชโองการโปรดเกล้าโปรดกระหม่อม แต่งตั้งข้าราชการตำรวจระดับยศนายพลตำรวจ วาระประจำปี 2554 มีจำนวนทั้งสิ้น 46 ตำแหน่ง มีผลตั้งแต่วันที่ 18 พ.ย. 2554 แต่งตั้ง พล.ต.อ.พงศพัศ พงษ์เจริญ ที่ปรึกษา สบ 10 เป็น รองผู้บัญชาการตำรวจแห่งชาติ และเลขาธิการคณะกรรมการป้องกันและปราบปรามยาเสพติด (ป.ป.ส.) อีกตำแหน่งหนึ่ง ทั้งได้รับการเสนอชื่อให้เป็นกรรมการบริษัท การบินไทย จำกัด (มหาชน) และกรรมการการไฟฟ้านครหลวง
โอลิมปิกฤดูร้อน 2000
สัญลักษณ์
สำหรับมัสค็อต หรือสัตว์นำโชคของการแข่งขันซิดนี่ย์เกมส์ 2543 ครั้งนี้มากันเป็นชุดมีทั้งสิ้น 3 ตัว ประกอบด้วย
พงศพัศ พงษ์เจริญ
ราชการตำรวจ
จากคำสั่งคณะรักษาความสงบแห่งชาติ ฉบับที่ 84/2557 เรื่อง การกำหนดตำแหน่งเพิ่มและการแต่งตั้งข้าราชการให้ดำรงตำแหน่ง ลงวันที่ 3 กรกฎาคม 2557 ลงชื่อ พลเอกประยุทธ์ จันทร์โอชา หัวหน้าคณะรักษาความสงบแห่งชาติ ข้อ 5 มีคำสั่งให้ พลตำรวจเอกพงศพัศ พงษ์เจริญ พ้นจากตำแหน่ง เลขาธิการคณะกรรมการป้องกันและปราบปรามยาเสพติด และให้กลับไปปฏิบัติราชการที่สำนักงานตำรวจแห่งชาติ
การเมือง
ช่วงเดือนตุลาคม พ.ศ. 2555 มีกระแสข่าวว่า พล.ต.อ.พงศพัศ จะลงรับสมัครเลือกตั้งเป็นผู้ว่าราชการกรุงเทพมหานคร ในสังกัดพรรคเพื่อไทย โดยการทาบทามของ ดร.ทักษิณ ชินวัตร อดีตนายกรัฐมนตรี แต่ในเวลาต่อมา พล.ต.อ.พงศพัศได้ปฏิเสธข่าวนี้ อย่างไรก็ตาม หลังจากนั้นยังคงมีกระแสข่าวมาอย่างต่อเนื่อง โดย พล.ต.อ.พงศพัศ มีท่าทีแบ่งรับแบ่งสู้ โดยกล่าวว่าอยู่ที่มติของคณะกรรมการบริหารพรรคเพื่อไทย และการตัดสินใจของตัวเขาเอง
กระทั่งวันที่ 8 มกราคม พ.ศ. 2556 นายภูมิธรรม เวชยชัย เปิดเผยว่าคณะกรรมการโซนกรุงเทพมหานคร พรรคเพื่อไทย ทั้ง 3 โซน มีมติเสนอชื่อ พล.ต.อ.พงศพัศ เป็นผู้สมัครผู้ว่าราชการกรุงเทพมหานคร ต่อที่ประชุมคณะกรรมการบริหารพรรคเพียงชื่อเดียว และในวันที่ 13 มกราคม พรรคเพื่อไทย มีมติเอกฉันท์ให้ พล.ต.อ.พงศพัศ ลงสมัครในนามพรรคเพื่อไทย
พล.ต.อ.พงศพัศ ประกาศนโยบายในการหาเสียงว่า จะทำงานร่วมกับรัฐบาลอย่างไร้รอยต่อ และจากการสำรวจความคิดเห็น (โพล) แทบทุกสำนัก เป็นผู้มีความนิยมในอันดับที่หนึ่ง แต่คะแนนที่ได้รับจากการเลือกตั้งคือ 1,077,899 เสียง เป็นอันดับที่ 2 แม้จะไม่ได้รับการเลือกตั้ง แต่ก็ทำลายสถิติของนายสมัคร สุนทรเวช เมื่อปี พ.ศ. 2543
27 ตุลาคม 2558 พล.ต.อ.พงศพัศ ได้รับการโปรดเกล้าฯแต่งตั้งให้ดำรงตำแหน่งสมาชิกสภานิติบัญญัติแห่งชาติ
คดีนักข่าวสาว
เมื่อวันที่ 29 มิถุนายน พ.ศ. 2548 เกวลิน กังวานธนวัต ผู้ประกาศข่าวสถานีโทรทัศน์โมเดิร์นไนน์ ให้การในฐานะพยานจำเลย ในคดีที่ พล.ต.อ.สันต์ ศรุตานนท์ อดีตผู้บัญชาการตำรวจแห่งชาติ เป็นโจทก์ยื่นฟ้อง พล.ต.ขัตติยะ สวัสดิผล ผู้ทรงคุณวุฒิกองทัพบก และพวกรวม 17 คน ทั้งหมดเป็นสื่อมวลชน และนักพัฒนาเอกชน (เอ็นจีโอ) เป็นจำเลยในคดีแพ่ง ข้อหาหมิ่นประมาท กรณีนำเสนอข่าวข้าราชการชั้นผู้ใหญ่ มีพฤติกรรมลวนลามนักข่าวสาว โดยเสนอข่าวว่า พล.ต.ท.พงศพัศ (ยศขณะนั้น) เข้าไปจับแขน และพาไปพบนายตำรวจชั้นผู้ใหญ่ ซึ่ง พล.ต.อ.สันต์ เรียกค่าเสียหาย 2,500 ล้านบาท ตามคดีหมายเลขดำที่ 3968-3977/2547 ต่อมาศาลแพ่งพิจารณาเห็นว่า การเสนอข่าวของสื่อมวลชน เป็นไปตามเหตุการณ์ที่เกิดขึ้นจริง จึงมีคำพิพากษายกฟ้องคดีดังกล่าว
เฟต/คาไลไลเนอร์ พริสมา อิลิยา
เฟต/คาไลไลเนอร์ พริสมา อิลิยา หรือ สาวน้อยเวทมนตร์อิลยา (Fate/kaleid liner Prisma Illya; Fate/kaleid liner プリズマ☆イリヤ (Feito Kareido Rainā Purizuma Iriya)) เป็นมังงะประพันธ์โดยฮิโรชิ ฮิโรยะมะ ซึ่งสาวน้อยเวทมนตร์อิลยาเป็นส่วนแยกของวิชวลโนเวลของไทป์-มูนเรื่องมหาสงครามจอกศักดิ์สิทธิ์ มีอิลยาสฟีล ฟอน ไอนซ์แบร์นเป็นตัวละครหลักของเรื่อง
เรื่องย่อ
อิลยาสฟีล ฟอน ไอนซ์แบร์น เป็นนักเรียนระดับประถมศึกษาสามัญที่กลายเป็นสาวน้อยเวทมนตร์เมื่อ คาไลโดสติ๊ก รูบี้ ผู้เป็นคฑาเวทมนตร์เห็นว่าเธอเป็นมาสเตอร์ที่เหมาะสมกว่า โทซากะ ริน ที่เป็นจอมเวทย์ รินผู้ซึ่งได้รับมอบหมายจากเซลเรทซ์ ในเก็บคลาสการ์ดทั้งเจ็ดใบที่บรรจุวิญญาณวิรชนจากตำนาน พบว่าเธอไม่สามารถเปลี่ยนใจรูบี้ได้และต้องดูแลอิลยาในการรวบรวมคลาสการ์ดให้สำเร็จ ในระหว่างการผจญภัยของอิลยา เธอได้รับเพื่อนและคู่ต่อสู้ในหญิงสาวชื่อ มิยุ ซึ่งเป็นมาสเตอร์ของ คาไลโดสติ๊ก แซฟไฟร์ ซึ่งละทิ้งมาสเตอร์คนเดิม ลูเวียเจลิต้า เอเดลเฟลท์ ในทำนองเดียวกัน
หลังจากการต่อสู่หลายครั้งอิลยาและมิยุสามารถรวบรวมการ์ดทั้งหมดและกลายเป็นเพื่อนที่ดีต่อกัน ในขณะที่รินและลูเวียยังคงอยู่ในญี่ปุ่นตามคำสั่งของเซเลเร็ต อย่างไรก็ตามการปรากฏตัวของ คุโระ สาวผิวคล้ำที่มีความคล้ายคลึงกับอิลยาในไม่ช้าก็ทำให้ชีวิตของเธอยุ่งเหยิงในขณะที่เธอพยายามจะกำจัดอิลยา การต่อสู้ของพวกเขาถูกขัดจังหวะโดยการมาถึงของแม่ของอิลยาไอริสฟีลผู้ซึ่งเปิดเผยว่าคุโระนั้นเป็นจอกศักดิ์สิทธิ์ในสงครามจอกศักดิ์สิทธิ์ แต่หลังจากที่สงครามถูกปิดผนึก คุโระก็ถูกผนึกไว้ดังนั้นอิลยา อิลยาส่งพลังเวทย์ที่จำเป็นเพื่อรักษาสภาพร่างกายให้กับคุโระ และยอมรับเธอในตระกูลไอน์สเบิร์น
หลังจากนั้นไม่นานกลุ่มของอิลยาก็ถูกโจมตีโดย บาเซตต์ ฟราก้า แม็กเรมินซ์ ซึ่งก่อนหน้านี้เป็นผู้รับผิดชอบในการเก็บคลาสการ์ด การสู้รบจบลงเมื่อรินเปิดเผยการมีอยู่ของคลาสการ์ดใบที่แปด พวกเขาเผชิญกับการ์ดคลาสที่แปด กิลกาเมซ เปิดเผยว่ามิยุเป็นเจ้าหญิงที่มาจากโลกคู่ขนานที่เธอเกิดมาเป็นจอกศักดิ์สิทธิ์ก่อนที่จะดูดเธอเข้าไป อิลยารวมพลังของ คาไลโดสติ๊ก รูบี้ และ คาไลโดสติ๊ก แซฟไฟร์ เข้ากันจนกลานเป็น คาไลโด ไลเนอร์ ซไว ทำให้เธอมีพลังในการเอาชนะ กิลกาเมซ และช่วยมิยุได้สำเร็จ
ชัยชนะอันสั้นนี้ถูกทำลายลง เนื่องจากมิยุถูกลักพาตัวโดยตระกูลไอน์สเวิร์ธ และถูกพาตัวไปยังโลกคู่ขนาน อิลยากับเพื่อน ๆ ของเธอเข้าสู่โลกคู่ขนานและร่วมมือกับ ทานากะ หญิงสาวปริศนาผู้ความจำเสื่อมซึ่งมีเป้าหมายเพื่อเอาชนะไอน์สเวิร์ธ กิลกาเมซต้องการทีจะชิงคลาสการ์ดของเขาคืนจากตระกูลไอน์สเวิร์ธหลังจากพ่ายแพ้โดยอิลยา ในขณะนั้นก็ได้พบกัน เอมิยะ ชิโร่ ในโลกคู่ขนานที่เป็นพี่ชายของมิยุที่ถูกคุมขังโดยไอน์สเวิร์ธ ไอน์สเวิร์ธเปิดเผยว่าพวกเขาตั้งใจจะใช้ มิยุ เป็นจอกศักดิ์สิทธิ์ เพื่อช่วยโลกที่กำลังจะล่มสลาย แต่อิลยาสาบานว่าเธอจะหาหนทางที่จะช่วยโลกคู่ขนานโดยไม่ต้องเสียสละมิยุ หลังจากการต่อสู้ไอน์สเวิร์ธได้หลบหนีไปและกิลกาเมซก็ออกจากกลุ่มหลังจากที่ชิงคลาสการ์ดคืนได้สำเร็จ ขณะที่ แองเจลิก้า ไอน์เวิร์ธ ก็เข้าร่วมกลุ่มอย่างไม่เต็มใจหลังจากถูกทิ้งโดยครอบครัวของเธอ และมิยุกับชิโร่ได้รับการปลดปล่อย
ตระกูลไอนซ์แบร์น
เอมิยะ ชิโร่(โลกคู่ขนาน)
โรงเรียนโฮมุราฮาระ
ฟูจิมุระ ไทกะ ครูพยาบาลของโรงเรียนโฮมุระฮาระ มักจะรักษานักเรียนแบบขอไปที
คลาสการ์ด
แลนเซอร์
คลาสการ์ดของวิญญาณวีรชนคูฮูลินน์ ถูกเก็บมาตั้งแต่ก่อนเริ่มเรื่องโดยบาเซ็ตต์ คลาสการ์ดของวิญญาณวีรชนเมดูซ่า ถูกเก็บโดยมิยุ คลาสการ์ดของวิญญาณวีรชนเมเดีย คลาสการ์ดของกษัตริย์อาร์เธอร์ มีความแข็งแกร่งอย่างร้ายกาจจนทำให้คุโระในตัวอิลยาตื่นขึ้นมา วิญญาณของราชาวีรชนจากคลาสการ์ดใบที่แปด ตัวเขาถูกชิงพลังและสมบัติในคลังไปครึ่งหนึ่งโดยไอนส์เวิร์ธ ทำให้ต้องอยู่ในร่างเด็ก เขามีเป้าหมายที่จะนำพลังและสมบัติคืน จึงร่วมมือกับพวกอิลยาเป็นเวลาสั้นๆ
อุทยานแห่งชาติอากัง
อุทยานแห่งชาติอากัง เป็นอุทยานแห่งชาติในจังหวัดฮกไกโด ประเทศญี่ปุ่น ตั้งอยู่ใกล้เคียงกับอุทยานแห่งชาติไดเซ็ตสึซัง อุทยานแห่งชาติทั้งสองแห่งนี้เป็นอุทยานแห่งชาติที่เก่าที่สุดในเกาะฮกไกโด อุทยานแห่งชาตินี้เลื่องชื่อว่ามีน้ทะเลสาบที่ใสสะอาดบริสุทธิมาก และยังมีแหล่งแช่น้ำพุร้อน ตลอดจนแหล่งเติบโตของก้อนสาหร่ายมาริโมะ โดยอุทยานสามารถแบ่งได้ออกเป็นสองเขตคือคาวายุและอากัง
ปรินซ์ แอมพอนซา
ปรินซ์ แอมพอนซา (เกิดวันที่ 29 ธันวาคม ค.ศ. 1996) เป็นนักฟุตบอลชาวกานา ปัจจุบันลงเล่นให้กับสโมสร FK Pelister ในประเทศมาเซโดเนีย
ชลบุรี
ปรินซ์ขึ้นมาเล่นให้กับทีมชุดใหญ่ของชลบุรีครั้งแรกในปี ค.ศ. 2015 หลังจากที่เคยลงเล่นให้กับชุดเยาวชนอยู่สามปี เขาทำประตูแรกให้กับสโมสรในนัดที่ชลบุรีเปิดบ้านเอาชนะชัยนาท ฮอร์นบิล ไปได้ 7-2 เมื่อวันที่ 9 กรกฎาคม ค.ศ. 2016 ต่อมาในเดือนพฤศจิกายนปีเดียวกัน ปรินซ์ได้ต่อสัญญากับทางสโมสรเป็นเวลา 5 ปี
อ่างทอง
ในเลกที่สองของฤดูกาล 2018 ปรินซ์ถูกปล่อยยืมตัวให้กับอ่างทอง สโมสรในไทยลีก 2
ไซเลนท์ สครีม
ไซเลนท์ สครีม (Silent Scream) เป็นวงดนตรีร็อกสัญชาติไทย แนวโพสต์กรันจ์ โมเดิร์นร็อก มีความหนักหน่วงแบบเมทัลบางเพลง ประกอบด้วยสมาชิก 4 คนคือ “เบน - เบนจามิน เจมส์ ดูลลี่ (ร้องนำ)” อดีตนักร้องนำวง “เกียร์ไนท์”, หนึ่ง - วินัย ไตรนทีภีกดี (กีตาร์,ร้องนำ,ร้องประสานเสียง)มือกีต้าร์ที่เคยทำงานใหกับวง Area51 และยังเป็นโปรดิวเซอร์, บิ๊ก - ฆฤณ เมฆหมอก มือเบส เคยได้รับรางวัล M-150 GBOB 2005 และ เอก - สุรสิทธิ์ เจริญรัตน์(มือกลอง) เคยเล่นให้วง Mr.Team ผู้อยู่เบื้องหลังความสำเร็จของศิลปินมากมาย ภายใต้การดูแลของค่าย 9 Richter (ไนน์ริกเตอร์)
มีผลงานอัลบั้มแรก Lost and Found ที่มีซิงเกิลแรก "สัญญา" อัลบั้มแรกออกวางขายเมื่อ 22 ธันวาคม 2551
บาวด์ฟอร์กลอรี (2010)
บาวด์ฟอร์กลอรี (2010) (Bound for Glory (2010)) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง (TNA) โดยจะจัดในวันที่ 10 ตุลาคม ค.ศ. 2010 ที่ Ocean Center Daytona Beach, Florida สหรัฐอเมริกา บาวด์ออฟกลอรีครั้งนี้เป็นครั้งที่ 6
Agapanthus praecox
Agapanthus praecox หรือในชื่อสามัญ common agapanthus (อะกาแพนธัสทั่วไป), blue lily (ลิลลี่สีน้ำเงิน), African lily (ลิลลี่แอฟริกา), หรือ lily of the Nile (ลิลลี่แห่งแม่น้ำไนล์) เป็นพืชสวนที่นิยมทั่วโลกโดยเฉพาะอย่างยิ่งใน ภูมิอากาศแบบเมดิเตอร์เรเนียน มีถิ่นกำเนิดในนาตัลและแหลมกู๊ดโฮปในแอฟริกาใต้ ชื่อท้องถิ่น ได้แก่ agapant, bloulelie, isicakathi และ ubani พืชที่ปลูกส่วนใหญ่ของสกุล Agapanthus เป็นลูกผสมหรือพันธุ์ปลูกของสายพันธุ์นี้ แบ่งออกได้เป็นสามชนิดย่อย: subsp praecox, subsp orientalis และ subsp minimus
ไทยเชื้อสายมลายู
ไทยเชื้อสายมลายู (Orang Melayu Thai, อักษรยาวี: ملايو تاي, มลายูปัตตานี: ออแรฺนายู, จาวี หรือบังซอยาวี) หรือ ชาวปตานี (Orang Patani) มีชื่อเรียกทางการว่า 'ชาวไทยและมาเลเซียเชื้อสายมลายู' เป็นคำเรียกพลเมืองชาติพันธุ์มลายูในประเทศไทย ซึ่งเป็นกลุ่มชาติพันธุ์ในประเทศไทยที่มีจำนวนมากเป็นอันดับ 6 ของประเทศ และมีประชากรมลายูมากเป็นอันดับ 3 โดยเป็นรองแค่ประเทศมาเลเซียและประเทศอินโดนีเซีย และชาวมลายูส่วนใหญ่อาศัยอยู่ในจังหวัดนราธิวาส, ปัตตานี, ยะลา, สงขลา และสตูล นอกจากนี้ยังมีประชากรมุสลิมและผู้มีเชื้อสายมลายู ในเมืองภูเก็ต  จังหวัดตรัง และจังหวัดระนอง และชุมชนขนาดใหญ่ในกรุงเทพที่เป็นลูกหลานของผู้อพยพหรือผู้ถูกเนรเทศจากภาคใต้มาตั้งแต่คริสต์ศตวรรษที่ 13 เป็นต้นมา
ความโดดเด่นทางวัฒนธรรม
สาเหตุของความไม่สงบในชายแดนภาคใต้โดยกลุ่มแบ่งแยกดินแดนชาวมลายูในจังหวัดนราธิวาส ปัตตานี ยะลา และสงขลา ส่วนหนึ่งมาจากความแตกต่างทางวัฒนธรรมกับชาวไทยและประสบการณ์ในอดีตที่เคยถูกบังคับดูดกลืนให้กลายเป็นคนไทยหลังอาณาจักรสุโขทัยผนวกอาณาจักรปัตตานี ใน ค.ศ. 1816 ประเทศสยามแบ่งรัฐสุลต่านปัตตานีออกเป็น 7 จังหวัดตามนโยบายแบ่งแยกและปกครอง ถึงแม้ว่าจะมีกบฎอยู่บ้าง โดยทั่วไปนโยบายนี้ทำให้บ้านเมืองสงบสุขจนถึงต้นคริสต์ศตรรษที่ 20 ใน ค.ศ. 1901 กระทรวงมหาดไทยของสยามได้รวม 7 จังหวัดไปเป็นมณฑลปัตตานี ซึ่งทำให้เหลือ 4 จังหวัด ดังนี้: ปัตตานี, บังนารา, สายบุรี และยะลา รัฐเกอดะฮ์ถูกยกไปให้อังกฤษตามสนธิสัญญาอังกฤษ–สยาม พ.ศ. 2452 ซึ่งทำให้อำเภอที่เคยอยู่ในรัฐเกอดะฮ์บางส่วนกลายเป็นจังหวัดสตูล มุสลิมเชื้อสายมลายูในสตูลไม่ค่อยมีแนวคิดแบ่งแยกดินแดน ซึ่งน่าจะเป็นผลจากความสัมพันธ์ทางประวัติศาสตร์ของอาณาจักรสตูลต่อสยาม เมื่อเทียบกับการแบ่งแยกในรัฐสุลต่านปัตตานีอย่างรุนแรง สังคมมลายูที่มีความโน้มเอียงสนับสนุนไทยสามารถพบได้ในจังหวัดภูเก็ต, ระนอง และกรุงเทพ
ความเป็นมลายู นั้นขึ้นอยู่กับองค์ประกอบสำคัญได้แก่ ภาษามลายู ศาสนาอิสลาม และวัฒนธรรม เพราะฉะนั้นใครก็ตามที่พูดภาษามลายูได้ เลือกวิถีวัฒนธรรมมลายู โดยเฉพาะต้องนับถือศาสนาอิสลามถือว่าเป็นชาวมลายู ถ้าสักแต่พูดภาษามลายู มีชีวิตในวิถีวัฒนธรรมมลายู แต่ไม่ได้นับถือศาสนาอิสลาม ก็ไม่ถือว่าเป็นมลายู
อย่างไรก็ตามศาสนาอิสลามจะเกาะเกี่ยวกับความเป็นมลายูตลอด เมื่อใครเข้ารับศาสนาอิสลามหรือเข้าอิสลามก็จะเรียกว่าเข้ามลายู (มาโซะ มลายู หรือมะโซะยาวี) หรือ เป็นมลายูซึ่งประเด็นนี้น่าสนใจเพราะเขาจะเรียกว่า"เข้าไทย"(มาโซะ ซีแย) เมื่อมีใครเปลี่ยนไปนับถือศาสนาพุทธในทำนองเดียวกัน อย่างไรก็ตาม ขณะเดียวกันชีวิตวัฒนธรรม โดยเฉพาะภาษามลายูก็มีความสำคัญอย่างยิ่ง ถึงกับมีคำกล่าวว่า “ฮีลัง บาฮาซา ฮีลัง บังซา” แปลเป็นไทยได้ว่า “ถ้าภาษา (มลายู) หาย ชาติ (หรือความเป็นมลายู) ก็จะหายด้วย” ดังนั้นเขาจึงต้องต่อสู้เพื่อปกป้องชาติหรือความเป็นมลายูของตัวเองไม่ให้สูญสลายหายไป รวมทั้งพยายามยืนหยัดที่จะใช้ภาษามลายูสืบไป
ชาวไทยเชื้อสายมลายูหลายคน ยังแต่งกายแบบมลายูให้เห็นอยู่ทั่วไป โดยเฉพาะทางภาคใต้ ผู้ชายยังแต่งกายด้วยการนุ่งโสร่ง ผู้หญิงนุ่งผ้าปาเต๊ะ โพกศีรษะเหมือนชาวมุสลิมในประเทศมาเลเซีย ปัจจุบันวัฒนธรรมการแต่งกายของมาเลเซียก็เข้ามา ทำให้ชาวมลายูแต่งตัวให้ทันสมัยมากขึ้น แต่ยังคงอัตลักษณ์ความเป็นมลายู และอิสลามอยู่อย่างมั่นคง
ภาษา
ชาวมลายูในประเทศไทยส่วนใหญ่พูดภาษามลายูปัตตานี (บาซอยาวี/ตานี) อย่างไรก็ตาม ใช่ว่าชาวไทยเชื้อสายมลายูทุกคนสามารถพูดภาษามลายูปัตตานีได้ เพราะชาวไทยเชื้อสายมลายูบางส่วนในจังหวัดสตูลและบริเวณใกล้เคียงพูดภาษามลายูสตูล ในขณะที่ชาวมลายูในกรุงเทพได้พัฒนาสำเนียงของตนเองไปเป็นภาษามลายูบางกอก ชาวกรุงเทพ สตูล และปัตตานีมีความใกล้ชิดกันและมีคำศัพท์ใกล้เคียงกัน แต่ไม่สามารถเข้าใจในบางคำ
กลุ่มเชื้อชาติมลายูส่วนใหญ่ในจังหวัดสตูล (และเป็นชนกลุ่มน้อยในจังหวัดพัทลุง  ตรัง, กระบี่, พังงา และสงขลา เช่นเดียวกันกับรัฐในประเทศมาเลเซีย เช่นรัฐเกอดะฮ์, รัฐเปรัก และรัฐปะลิส) เป็นกลุ่มชาติพันธุ์ที่แตกต่าง ซึ่งโดยทั่วไปนับถือศาสนาอิสลาม แต่มีความเป็นไทย (กับอิทธิพลมลายูบางส่วน) และพูดภาษาไทยถิ่นใต้ที่มีคำยืมภาษามลายูบางส่วน
ระบบการเขียน
นับตั้งแต่ศาสนาอิสลามเริ่มเข้ามาในเอเชียตะวันออกเฉียงใต้ ชาวมลายูใช้อักษรอาหรับดัดแปลงที่มีชื่อว่าอักษรยาวี ไม่เหมือนกับส่วนอื่นในโลกมลายู เช่นมาเลเซีย สิงคโปร์ และอินโดนีเซีย ที่มีผู้ใช้อักษรนี้ลดลงและใช้อักษรลาตินมากขึ้น ชาวมลายูในประเทศไทยยังคงใช้อักษรยาวีอยู่ต่อไป
ศาสนา
ประชากรไทยเชื้อสายมลายูส่วนใหญ่เป็นชาวมุสลิมมัซฮับชาฟิอี โดยมีศาสนาอิสลามเป็นองค์ประกอบสำคัญในอัตลักษณ์ความเป็นไทยเชื้อสายมลายู ใครก็ตามที่ออกจากศาสนานี้ โดยเฉพาะศาสนาพุทธนิกายเถรวาทจะถูกถือว่าเป็นชาวไทยทันที แม้ว่าตนจะมีเชื้อสายมลายูก็ตาม
กลุ่มชาวมลายูที่นับถือศาสนาพุทธ พราหมณ์ และไสยศาสตร์ยังคงสืบทอดในบางท้องถิ่น และหลงเหลือภูมินามในท้องที่ เช่น จาเฆาะบาลอ (คลองพระพุทธรูป) บาโงกือเต๊ะ (โคกกุฏิ) และ บูกิตสามิง (เขาพระ) ปัจจุบันชาวมลายูที่เป็นพุทธผสมกลมกลืนไปกับชาวไทยพุทธในพื้นที่ไปแล้ว บางส่วนก็มาจากการเปลี่ยนศาสนาไปนับถือศาสนาพุทธ ดังกรณีชาวมลายูพุทธที่บ้านเชิงเขา จังหวัดนราธิวาส จะมีประเพณีบุญข้าวใหม่ โดยจะนำข้าวที่เพิ่งเก็บเกี่ยวไปให้ผู้อาวุโสชาวมลายูมุสลิมในหมู่บ้านดุอาอุทิศส่วนกุศลแก่บรรพชนของตัวเอง ขณะที่ชุมชนมุสลิมบางแห่งยังคงดำรงพิธีกรรมตามแบบศาสนาพราหมณ์ไปด้วย
เอกลักษณ์ทางวัฒนธรรม
เอกลักษณ์ทางวัฒนธรรม (Cultural identity) คือ (ความรู้สึกถึง) เอกลักษณ์ของกลุ่มหรือวัฒนธรรม หรือของปัจเจกบุคคลที่ได้รับอิทธิพลจากการเป็นส่วนหนึ่งของกลุ่มหรือวัฒนธรรม เอกลักษณ์ทางวัฒนธรรมมีความคล้ายคลึงและทับซ้อนแต่มีความหมายต่างกันกับ "เอกลักษณ์ทางการเมือง" ความเป็นตัวตนหรือความรู้สึกว่าเป็นของกลุ่ม มันเป็นส่วนหนึ่งของแนวคิดของตัวบุคคลและมีความเกี่ยวข้องกับสัญชาติ, เชื้อชาติ, ศาสนา, สังคม ท้องที่หรือชนิดของกลุ่มสังคมใด ๆ ที่มีความโดดเด่นของตัวเองวัฒนธรรม ด้วยเหตุนี้เอกลักษณ์ทางวัฒนธรรมจึงเป็นลักษณะเฉพาะของแต่ละบุคคลแต่ยังรวมถึงกลุ่มที่เหมือนกันทางวัฒนธรรมของสมาชิกที่แบ่งปันอัตลักษณ์ทางวัฒนธรรมหรือการอบรมที่เหมือนกัน
พรรณาความ
มีคำถามสมัยใหม่เกี่ยวกับวัฒนธรรมที่เปลี่ยนถ่ายไปสู่คำถามเกี่ยวกับเอกลักษณ์ การศึกษาทางวัฒนธรรมและทฤษฎีทางสังคมจำนวนมากที่เจาะลึกในประเด็นคำถามเกี่ยวกับเอกลักษณ์ ในช่วงหลายทศวรรษที่ผ่านมา การบ่งชี้ในรูปแบบใหม่ๆ และด้วยการประติดประต่อตัวบ่งชี้เล็กๆ หลายชิ้นที่แตกออกจากสิ่งเดียวกันทำให้ช่วยให้เราพุ่งการกำหนดเอกลักษณ์ทางวัฒนธรรมไปที่: สถานที่ เพศ เชื้อชาติ ประวัติศาสตร์ การแสดงออกเกี่ยวกับการเป็นชายหรือหญิง ความเชื่อทางศาสนาและความเป็นกลุ่มชาติพันธุ์
นักวิจารณ์เอกลักษณ์ทางวัฒนธรรมบางท่านโต้แย้งว่า การสงวนรักษาหรืออนุรักษ์ไว้ซึ่งเอกลักษณ์ทางวัฒนธรรมที่อาศัยพื้นฐานแห่งความแตกต่างเป็นแรงกดดันให้เกิดความแตกแยกขึ้นในสังคม และว่าคตินิยมสากล (Cosmopolitanism), ให้ความมีสำนักร่วมแก่บุคคลในการเป็นพลเมืองหนึ่งเดียวกันมากกว่า แต่ก็ไม่เป็นไปในเชิงของการแตกแยกเสมอไป เมื่อพิจารณาถึงความเกี่ยวพันทางปฏิบัติในสังคมสากล รัฐอาจมีส่วนเป็นผู้สร้างการเชื่อมโยงที่ให้พื้นฐานกลางๆ และกำหนดวิธีเพื่อการบ่งชี้ที่สามารถผลัดเปลี่ยนไปมาระหว่างวัฒนธรรมที่ต่างกัน ตัวอย่างอาจเห็นได้จากการจัดระเบียบของโลกทั้งเก่าและใหม่ ในระเบียบของโลกเก่า รัฐในยุโรปต่างแบ่งปันและร่วมวัฒนธรรมระดับสูงที่เป็นภาวะเอกพันธุ์ที่เนื่องมาจากประวัติศาสตร์ที่มีรากมาจากที่เดีนวกันของ "การมีความสัมพันธ์เชิงรุนแรงที่เกิดบ่อยครั้ง และวัฒนธรรมเกรโกโรมันดั้งเดิม" (Brown 2001) บราวน์ได้ให้ข้อถกเถียงไว้ว่า การค้นคิดของโลกตะวันตกเกี่ยวกับ "รัฐชาติ" (nation-state) คือสิ่งพิสูจน์ถึงความความเป็นปัจจัยที่เย้ายวนและเป็นตัวหลอมรวมตัวสำคัญในหลายวัฒนธรรม
บทบาทของอินเทอร์เน็ต
ในบริบททางวัฒนธรรมเทคโนปัจจุบันความสัมพันธ์ระหว่างโลกแห่งความเป็นจริงและโลกเสมือนไม่สามารถเข้าใจได้ว่าเป็นการเชื่อมโยงระหว่างสองโลกที่แยกจากกันและแยกจากกันอาจจะเหมือนกันในบางจุด สำหรับคนรุ่นใหม่ในชีวิตดิจิตอลผสานเข้ากับชีวิตในบ้านของพวกเขาในฐานะองค์ประกอบอีกส่วนหนึ่งของชีวิต ในการทำให้ชีวิตดิจิตอลเป็นส่วนหนึ่งของขีวิตกระบวนการเรียนรู้จากสภาพแวดล้อม แต่เป็นเพราะเรื่องของอินเทอร์เน็ตเกิดขึ้นเองท่ามกลางการสำรวจ ความคิดของการเรียนรู้ที่ใช้งานของอินเทอร์เน็ต 'เมื่อคุณไม่รู้' การขอความช่วยเหลือในการสอน 'การเรียนรู้' โปรแกรมหรือเกมหรือการแสดงออกเป็นตัวอย่างที่อ้างถึงบ่อยๆว่าทำไมอินเทอร์เน็ตถึงเป็นสถานที่ที่คนหนุ่มสาวใช้งานมากที่สุด
พระเทพปฏิภาณวาที (สุนทร ญาณสุนฺทโร)
พระเทพปฏิภาณวาที นามเดิม สุนทร ฉายา าณสุนฺทโร เป็นผู้ช่วยเจ้าอาวาสวัดสุทัศนเทพวรารามราชวรมหาวิหาร เจ้าคณะเขตดุสิต ผู้ช่วยแม่กองธรรมสนามหลวง และนักเทศน์ชื่อดัง เป็นที่รู้จักกันทั่วไปในชื่อ "เจ้าคุณพิพิธ" ตามราชทินนามเดิมสมัยเป็นพระราชาคณะชั้นสามัญ ที่ "พระพิพิธธรรมสุนทร"
ประวัติ
พระเทพปฏิภาณวาที เกิดเมื่อวันอังคารที่ 19 มีนาคม พ.ศ. 2500 เป็นชาวตำบลชายนา อำเภอเสนา จังหวัดพระนครศรีอยุธยา
เธียคลา ออห์ลันแดร์
เธียคลา ออห์ลันแดร์ (Thecla Åhlander; 3 มิถุนายน ค.ศ. 1855 – 8 เมษายน ค.ศ. 1925) เป็นนักแสดงละครเวทีและภาพยนตร์ญิงชาวสวีเดน ซึ่งเริ่มอาชีพการแสดงบนเวทีในช่วงปลายคริสต์ศตวรรษที่ 19 และดำเนินไปจนถึงต้นคริสต์ทศวรรษ 1920